62019TO0347(01)_INF
Определение на Общия съд (осми състав) от 3 юли 2020 г. —Falqui и Poggiolini/Парламент
(Съединени дела T‑347/19 и T‑348/19)
„Жалба за отмяна — Институционално право — Единен статут на членовете на Европейския парламент — Членове на ЕП, избрани от италиански избирателни райони — Решение № 14/2018 относно пенсиите, прието от Ufficio di Presidenza della Camera dei deputati (Бюро на председателството на камарата на депутатите, Италия) — Изменение на размера на пенсиите — Явно недопустими жалби“
1.
Съдебно производство — Произнасяне с мотивирано определение — Условия — Явно недопустима или явно лишена от всякакво правно основание жалба — Обхват
(член 126 от Процедурния правилник на Общия съд)
(вж. т. 35 и 36)
2.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Подготвителни актове — Меморандум на генерална дирекция „Финанси“ на Европейския парламент относно изменението на размера на пенсиите на членовете на Европейския парламент — Акт, който не е окончателен — Изключване — Жалба против меморандума — Недопустимост
(член 263 ДФЕС)
(вж. т. 45—53, 55 и 56)
3.
Съдебно производство — Допустимост на жалбите — Преценка с оглед на положението към момента на подаване на жалбата — Ново обстоятелство — Промяна на първоначалните искания и основания — Възможност, която зависи от допустимостта на първоначалното искане
(член 86 от Процедурния правилник на Общия съд)
(вж. т. 62 и 63)
4.
Жалба за отмяна — Компетентност на съда на Съюза — Искане за задължителни указания към институция — Недопустимост
(членове 263 ДФЕС и 266 ДФЕС)
(вж. т. 66)
Предмет
Искане на основание член 263 ДФЕС за отмяна на меморандумите от 11 април 2019 г., изготвени за всеки от жалбоподателите от началника на отдел „Възнаграждения и социални права на членовете на ЕП“ в генерална дирекция „Финанси“ на Парламента относно адаптирането на получаваните от тях пенсии след влизането в сила на 1 януари 2019 г. на Решение № 14/2018 на Ufficio di Presidenza della Camera dei deputati (Бюро на председателството на камарата на депутатите, Италия)
Диспозитив
1)
Отхвърля жалбите като явно недопустими.
2)
Г‑н Enrico Falqui и г‑н Danilo Poggiolini понасят, наред с направените от тях съдебни разноски, и тези на Европейския парламент.